ZMLUVA O  SPOLUPRÁCI

uzatvorená v zmysle § 269 a nasl. Obchodného zákonníka

KÚPNA ZMLUVA

uzatvorená v zmysle § 409 a nasl. Obchodného zákonníka

# **Dodávateľ:** **Názov**: **Milan Delinčák-Bukov veľkoobchod**

Ovocie zelenina

Sídlo: Horelica 108 PSČ: 02201 Čadca

zast. Milan Delinčák

IČO: 45 316 767

DIČ: SK1020450497

Bankové spojenie: SLSP a.s.Čadca

číslo účtu 310999294/0900

zápis v Živnostenskom registri č. 502-5453

Obvodný úrad Čadca odbor živnostenského podnikania

(ďalej aj iba „dodávateľ“)

#### Odberateľ: Názov:

Sídlo: Materská škola,Petzvalova 8

zast. Silvia Faturová

### IČO: 37904973

DIČ:2021758508

Bankové spojenie:Prima banka a.s.Žilina

(ďalej aj iba „odberateľ“)

PREAMBULA

Vzhľadom na program podpory spotreby ovocia a zeleniny pre deti a žiakov v školách v zmysle platnej legislatívy uzatvárajú zmluvné strany túto zmluvu. Milan Delinčák-Bukov veľkoobchod ovocie zelenina, ako dodávateľ, má záujem o poskytovanie kvalitného ovocia na priamy konzum deťom a žiakom v plnom rešpekte princípov, ktorými je inšpirovaná Biela kniha o stratégii riešenia zdravotných problémov súvisiacich s výživou, nadváhou a obezitou, vydaná Komisiou Európskych spoločenstiev dňa 30. 5. 2007. Tento dokument predstavuje aj pre Slovenskú republiku kľúčovú strategickú prioritu do budúceho obdobia so zameraním na tie opatrenia Európskej únie, ktoré vytvárajú a udržiavajú vnútorný trh, zároveň identifikujú kľúčové oblasti v každom sektore a odporúčajú postupnosť aproximácie legislatívy členských krajín.

Poskytovaním čerstvého ovocia a čerstvých ovocných a zeleninových štiav deťom a mládeži chce *Milan Delinčák-Bukov veľkoobchod ovocie zelenina*. podporovať zdravý životný štýl mladých ľudí a zvyšovať u nich konzumáciu ovocia ako podstatného zdroja príjmu vitamínov dôležitých pre zdravý vývoj ľudského organizmu.

Ovocie poskytované na základe tejto zmluvy má pôvod v Slovenskej republike, alebo členských štátoch Európskej únie, spĺňa normy kvality v súlade s Potravinovým kódexom SR a nariadenia EK o obchodných normách.

Základná/Materská škola so sídlom na............................................................................., **ako odberateľ, pôsobí na území Slovenskej republiky.**

**Čl. I.**

**PREDMET ZMLUVY**

1) Na základe tejto zmluvy bude dodávateľ odplatne zabezpečovať pre odberateľa dodávku ovocia a čerstvej ovocnej a zeleninovej šťavy, ovocného pyré (ďalej aj iba „ **ovocie**“)**,** ktoré budú určené na priamy konzum deťom a žiakom, ktorí využívajú aktivity a činnosť odberateľa.

2) Pri poskytovaní **ovocia** môže dodávateľ, pri príležitosti využívania voľného času alebo v rámci rôznych vyučovacích predmetov, bezodplatne vykonávať pre deti a žiakov, ktorí využívajú aktivity a činnosť odberateľa, osvetu spočívajúcu v zabezpečovaní propagačných materiálov, organizovať odborné prednášky na danú tému a pod.

##### Čl. II.

##### SPÔSOB POSKYTOVANIA ČERSTVÉHO OVOCIA A OSVETY

1) Dodávky čerstvého ovocia a šťavy podľa čl. III. tejto zmluvy a aktivity určené na osvetu budú zo strany dodávateľa zabezpečované pre odberateľa v priebehu školského roka 2013/2014 od mesiaca **September 2013**.

2) Dodávateľ zabezpečí dodávky podľa ods. 1 tohto článku pravidelne počas školského vyučovania 1x týždenne a to v pomere 1:1 ovocie – výrobky z ovocia (šťavy, pyré), pričom ovocie a šťava alebo pyré budú dodané v požadovanom množstve a balení. Celkový počet porcií môže byť mierne zvýšený v prospech čerstvého ovocia. Zvýšenie čerstvého ovocia je v súlade s cieľom programu - podporovať zdravé stravovacie návyky.

3) Dopravné náklady spojené s poskytnutím ovocia a šťavy a vykonaním osvetovej aktivity znáša dodávateľ.

4) Prípadná bližšia špecifikácia konkrétnych požiadaviek odberateľa bude v písomnej forme, po odsúhlasení dodávateľom, tvoriť neoddeliteľnú prílohu tejto zmluvy.

**Čl. III.**

**ŠPECIFIKÁCIA DODÁVOK**

**(Predmet kúpy)**

1. Dodávateľ sa zaväzuje, že zabezpečí pre odberateľa na základe jeho požiadaviek, dodávku čerstvého ovocia v rozsahu 1 porcie na jedného žiaka na jeden deň maximálne však 200g,  dodávku 100%-nej ovocnej šťavy v rozsahu 0,20 l na jedného žiaka na deň, dodávku ovocného pyré v rozsahu 1 porcie na jedného žiaka na deň, maximálne 200g a to počas trvania školského roka 2013/2014 počnúc mesiacom september. Kvalita dodaného ovocia bude prvej triedy, ovocie bude zabalené v egalizovanom, hygienicky nezávadnom obale. Tak isto aj kvalita 100%-nej ovocnej šťavy a pyré bude prvej triedy, na konzervovanie šťavy a pyré nepoužije dodávateľ chemické prvky, jej balenie pozostáva zo špeciálnych hygienicky nezávadných plastických otvárateľných obalov. Celkové dodané množstvo ovocia a pyré v kilogramoch a šťavy v litroch je určené na základe počtu žiakov odberateľa a jeho požiadaviek. Na základe uvedených kritérií sa zmluvné strany dohodli, že dodávateľ dodá odberateľovi v priebehu školského roka 2013/2014 od mesiaca september požadované množstvo ovocia, šťavy a pyré podľa počtu žiakov a požiadaviek odberateľa.

2) **Odberateľ sa zaväzuje distribuovať žiakom ovocie a výrobky z ovocia (ovocná šťava alebo pyré) tak, že v rámci 1 týždňa budú žiakom dodávané v pomere 1:1.** (znamená to, že v jednom týždni žiak dostane 1x porciu ovocia a 1x porciu ovocnej šťavy **alebo** pyré ). Ak z organizačných dôvodov dodávateľ musí meniť termín plánovanej dodávky ovocia je povinný vopred informovať odberateľa. Dodávateľ zabezpečí realizáciu dodávok v množstve a v časových intervaloch v súlade s pridelenými finančnými prostriedkami tak, že prispôsobí frekvenciu dodávok pre rovnomerné poskytovanie ovocia a výrobkov z ovocia deťom počas celého školského roka.

3) Distribúciu ovocia a šťavy zabezpečia spoločne vzájomnou súčinnosťou odberateľ a dodávateľ, pričom dodávateľ zabezpečí na vlastné náklady dopravu ovocia, šťavy a pyré do sídla odberateľa a odberateľ zabezpečí distribúciu ovocia a šťavy pre žiakov.

4) Časové obdobie dodávok je obdobie školského roka 2013/2014, t.j. najskôr od 03.09.2013 do 28.06.2014. Dodávky budú realizované v množstvách požadovaných odberateľom 1-krát do týždňa, a to v dohodnutých pracovných dňoch.

**(Nadobudnutie vlastníckeho práva)**

5) Dodávateľ je povinný nechať si potvrdiť aspoň od jednej z kompetentných osôb odberateľa realizovanú dodávku s presne určeným množstvom dodaného ovocia a šťavy podpisom na dodacom liste, pričom 1 vyhotovenie dodacieho listu si dodávateľ nechá pre seba a 1 vyhotovenie nechá odberateľovi. Prevzatím dodávky a podpisom prechádza vlastnícke právo na odberateľa.

**(Kúpna cena a spôsob jej určenia)**

6) Zmluvnými stranami dohodnutá jednotková kúpna cena za 1 porciu (0,2 kg) dodaných jabĺk je **0,05EUR** vrátane DPH, za 1 porciu broskýň je 0,07 EUR vrátane DPH, 1 porciu kg hrušiek je **0,06EUR** (0,2kg)vrátane DPH, jednotková kúpna cena dohodnutá za 0,2 litra dodanej ovocnej šťavy je **0,15 EUR** vrátane DPH, jednotková kúpna cena dodaného ovocného pyré je **0,16 EUR** vrátane DPH. V tomto článku dohodnuté jednotkové ceny ovocia, zeleniny a za 0,2 litra šťavy sú definitívne a sú v nich zahrnuté aj náklady dodávateľa spojené s distribúciou, balením a skladovaním dodaného tovaru, prípadne s inými činnosťami dodávateľa týkajúcimi sa plnenia tejto zmluvy.

7) Dodávateľ sa dohodol s odberateľom na sponzorskom dare pre odberateľa. Uvedený dar spočíva v prevedení peňažných prostriedkov vyúčtovaných dodávateľom za dodané ovocie, šťavu a ovocné pyré za každý príslušný mesiac. Darovacia zmluva musí mať písomnú podobu a musí byť priložená k vystavenej faktúre.

8) Odberateľ sa zaväzuje osadiť na viditeľnom mieste vo svojom sídle informačnú tabuľu, ak ju ešte nemá, z ktorej bude zrejmé, že dodávky ovocia a šťavy sú z časti financované Európskou úniou. Dodávateľ sa zaväzuje dodať túto informačnú tabuľu odberateľovi ak ju ešte nemá do 30.09.2012 najneskôr však do 15 pracovných dní po začatí realizácie programu „Školské ovocie“.

9) Cenu za dodané ovocie a šťavu vyúčtuje dodávateľ odberateľovi na základe dodacích listov faktúrou s náležitosťami riadneho daňového dokladu vždy k poslednému dňu mesiaca, v ktorom boli dodávky realizované. Splatnosť faktúry je 14 dní od jej vystavenia. Odberateľ uhradí cenu za dodané ovocie a šťavu bezhotovostným prevodom na účet dodávateľa uvedený na faktúre alebo v hotovosti príjmovým dokladom,.

**Čl. IV.**

**ZÁVEREČNÉ USTANOVENIA**

1) Dodávateľ a odberateľ sa zaväzujú navzájom sa informovať o dôležitých skutočnostiach, ktoré môžu ovplyvniť plnenie tejto zmluvy.

2) Každá zo zmluvných strán môže vypovedať túto zmluvu bez udania dôvodu s 1-mesačnou výpovednou lehotou. V prípade závažného alebo opakovaného porušenia tejto zmluvy má druhá strana právo zmluvu vypovedať s 1-týždňovou výpovednou lehotou. Výpovedná lehota začína plynúť odo dňa doručenia výpovede druhej strane.

3) Táto zmluva môže byť zmenená len písomnými dodatkami podpísanými obidvomi zmluvnými stranami.

4) Prípadné spory vyplývajúce z tejto zmluvy budú obidve zmluvné strany riešiť prednostne vzájomnou dohodou.

5) Zmluvné strany prehlasujú, že zmluvu uzatvorili slobodne a vážne, nie v tiesni ani za inak nápadne nevýhodných podmienok, s jej obsahom bez výhrad súhlasia, na znak čoho ju v dvoch rovnopisoch, z ktorých každý sa považuje za originál, vlastnoručne podpisujú. Jedno vyhotovenie zmluvy je určené pre dodávateľa a jedno pre odberateľa.

V Čadci, dňa ….............................. V …Žiline...., dňa …28.8.2013..............

|  |  |
| --- | --- |
| .......................................................  Milan Delinčák, konateľ  za dodávateľa | ...........................................................  za odberateľa |